b'\n_START_ARTICLE_\nV\xc3\xa6rnes holdeplass\n_START_SECTION_\nHistorie\n_START_PARAGRAPH_\nJarnbanestrekningen forbi V\xc3\xa6rnes \xc3\xa5pnet 27. oktober 1902, som en del av Hell\xe2\x80\x93Sunnanbanen\xe2\x80\x94idag en del av Nordlandsbanen. Planene for en jernbanestasjon i forbindelse med terminalen p\xc3\xa5 V\xc3\xa6rnes ble lansert i 1990, sammen med planer om \xc3\xa5 bygge en ny terminal. Byggingen av den nye terminalen startet 1. oktober 1992. 15. mars 1993 kunngjorde NSB at de ville starte en pendlertogrute mellom Steinkjer og Melhus, s\xc3\xb8r for Trondheim. Den nye ruta vil gi en halvtime kortere reisetid i rushtiden mellom Stj\xc3\xb8rdal og Melhus, og en times kortere reisetid videre til Steinkjer. NSB opplyste at konseptet var basert p\xc3\xa5 suksessen til J\xc3\xa6rbanen og at de h\xc3\xa5pet \xc3\xa5 ha en 70% \xc3\xb8kning i antallet passasjerer, delvis p\xc3\xa5 grunn av \xc3\xa5pningen en holdeplass p\xc3\xa5 av flyplassen. Det nye konseptet vil ogs\xc3\xa5 dra nytte av utvidelse av Trondheim sentralstasjon, som samlokaliserte de viktigste buss- og togstasjonen i Trondheim sentrum. Ruta ville gj\xc3\xb8re det lettere \xc3\xa5 reise videre langs Dovrebanen til Oppdal og R\xc3\xb8rosbanen til Tynset. Det ble ansl\xc3\xa5tt at toget ville f\xc3\xa5 en 10% markedsandel p\xc3\xa5 strekningen. Den nye pendlertogruta startet 1. september 1993._NEWLINE_Byggingen av den nye holdeplassen startet 7. april 1994, og kostet 24 millioner kroner. Den nye holdeplassen ble \xc3\xa5pnet 15. november 1994, samme dag som den nye flyterminalen. Samferdselsminister Kjell Opseth foretok den offisielle \xc3\xa5pningen. NSB uttalte at deres prim\xc3\xa6re m\xc3\xa5l ikke var \xc3\xa5 konkurrere med flybussen, som hadde avganger hvert kvarter g som kj\xc3\xb8rte til hotellene i Trondheim sentrum, men i stedet for \xc3\xa5 tilby lettere transport til V\xc3\xa6rnes for innbyggerne i Nord-Tr\xc3\xb8ndelag og s\xc3\xb8r for Trondheim. Det var den f\xc3\xb8rste flyplassen, med egen togholdeplass til i Nord-Europa, med den n\xc3\xa6rmeste p\xc3\xa5 Schiphol lufthavn i Amsterdam i Nederland.'